kardosdrur/scandi-wiki huggingface dataset:
Olonets

Olonets (, ;  eller Anuksenlinnu; ) er en by i Republikken Karelija i Den Russiske Føderation. Byen ligger ved floden Olonka, øst for Ladoga, og har  indbyggere. Olonets anses for at være en af Karelens historiske byer, og i 1999 fejrede byen sit 350-års jubilæum.

Historie 

Olonets er den ældste dokumenterede bosættelse i Karelen, nævnt i kilder fra Novgorod så tidligt som 1137. Byens historie er uklar til 1649, da en fæstning blev bygget der for at beskytte Storfyrstedømmet Moskva mod svenskerne. Samme år fik Olonets bystatus. Frem til den store nordiske krig udviklede Olonets sig som et ledende marked for russisk handel med Sverige. Syd for byen strakte der sig et bælte med befæstede klostre, hvoraf Aleksandro-Svirskij klosteret var det vigtigste.

I løbet af 1700-tallet ændrede Olonets' betydning fra handelsby til et jernindustrielt center med blandt andet skibsværft. I 1773 blev byen hovedstad i Olonets guvernement. 11 år senere blev den regionale hovedstad imidlertid flyttet til Petrosavodsk, og Olonets begyndte at gå tilbage.

Okkuperet af finske tropper 1919-1920 

I foråret og forsommeren 1919 foretog en gruppe på ca 3.000 frivillige patriotiske finske styrker en befrielsesekspedition til området. Aunus-ekspeditionen var en af de så kaldte Frændefolkskrige (finsk heimosodat), som involverede det nyligt selvstændige Finland og de nærliggende regioner, hvor østersøfinske sprog blev talt. Formålet var at annektere Porajärvi til Finland. I fredsforhandlingerne med Russiske SFSR i 1920, der resulterede i Freden i Tartu, opgav Finland sine krav på området mod til gengæld at få Petsamo.

Den karelske ekspedition var en lignende men mindre hjælpeaktion af frivillige tropper fra Finland i 1921-1922 efter, at Fredsaftalen i Tartu var blevet indgået.

Okkuperet af finske tropper 1941-1944 
Under fortsættelseskrigens indledning den 5. september 1941 okkuperede finske tropper Olonets og byens navn ændredes til Aunus. Et post- og telegrafkontor etableredes på stedet den 1. oktober 1941, som tillige var udgivelsesdagen for den første østkarelske frimærker, sort overtryk på brugsserie II, der blev udgivet af den finske militærforvaltning, der styrede Østkarelen.

Den østkarelske militærforvaltning ændrede den 1. april 1943 navnet på byen til Aunuksenlinna. Imidlertid gav Mannerheim gav ordre til, at Østkarelen skulle rømmes den 16. juni 1944 efter at Den Røde Hær den 12. juni var ankommet til det Karelske næs og post- og telegrafkontoret i byen blev lukket den 21. juni 1944. Den 25. juni 1944 blev Olonets indtaget af Den Røde Hær.

Karelsk befolkningsflertal 

Olonets er den eneste by i republikken, hvor karelere er i flertal.

Galleri

Noter

Eksterne henvisninger 

Byer i republikken Karelija
Live: Sold Out!

Live: Sold Out! er den anden DVD af det dansk heavy metalband Volbeat. Udgivelsen indeholder liveoptagelser fra bandets forskellige koncerter samt en dokumentar om bandets historie. Den blev udgivet 22. februar 2008 via Mascot Records og nåede #1 på den danske hitliste for musik DVD'er. Live: Sold Out! fik blandede anmeldelser.

Indhold 
Den første DVD indeholder 18 sange, der er blevet optaget under otte forskellige koncerter. Sangene er blevet sat i rækkefølge efter stigende popularitet. Mens de første sange blev optaget på mindre klubber foran et par hundrede tilskuere, så blev de sidste sange optaget i store haller foran over tusinde tilskuere. Optagelserne blev gjort mellem festivalerne With Full Force og Summer Breeze Open Air. Seks sange blev tilgængelige som såkaldte "Mixclips" hvor optagelserne fra forskellige koncerter er klippet sammen. Udover liveoptagelserne indeholder den første DVD fem musikvideoer og et fotogalleri.

Den anden DVD indeholder to timers klip med bandet dets historie, hvor der fortælles om hvad der har påvirket dem musikalsk og hvad der karakteriserer de enkelte medlemmer. Desuden er der klip med fans og andre kunstnere i heavy metal-miljøet.

Spor

Modtagelse 

DVD'en modtog blandede anmeldelser af fagpressen. Anmelderen David fra onlinemagasinet Metal.de kritiserede især de "hektiske klipninger af liveoptagelserne" som "fjernede enhver chance for at god og komplet koncertoplevelse – hvilket er tåbeligt med et liveband som Volbeat". Han roste dog mængden af materiale, der var tilgængeligt for få penge, og han endte med at give syv ud af ti mulige point. Tilsvarende skrev Michael Edele fra onlinemagasinet Laut.de, der roste baggrundsmaterialet på den anden DVD.

Heavymetal.dk skrev, at den indeholdt "en masse godt og en lille smule skidt". Ekstramaterialet blev fremhævet positivt, ligesom setlisten, der bestod af næsten lige dele numre fra de to første album, blev omtalt som "ganske positiv" og lyden var der "ikke en finger at sætte på". Heavymetal.dk gav ligeledes syv ud af ti point. Lars Löbner Jeppesen fra musikmagasinet GAFFA skrev at "Livedelen fungerer upåklageligt", men beskrev den anden DVD med dokumentaren som "langtrukken og kedelig". Jeppesen brød sig heller ikke om, at bandet talte engelsk, idet bandmedlemmer ifølge anmelderen havde "et knapt så omfattende engelsk-ordforråd". Han gav tre ud af seks stjerner.

Referencer

Eksterne henvisninger 
 

Volbeat-album
Livealbum fra 2007
Repola

Reboly (finsk: Repola, karelsk Rebol'ä) er en bebyggelse i Republikken Karelen i Den Russiske Føderation af den finske grænse. I 1926 havde bebyggelsen en befolkning på 1.465, i 2010 på 258 personer.

Repola blev første gang nævnt i 1555. Fra 1679 var centrum for et distrikt med 23 landsbyer og 220 husstande. Dens placering på den russisk-svenske grænse førte til flere episoder, hvor landsbyen blev ødelagt af de svenske h<rafdelinger. I det nittende århundrede blev den et ofte besøgt sted for finske nationalistiske lærde så som Elias Lönnrot, Matthias Alexander Castrén og D.E.D. Europaeus.

Efter Finlands uafhængighedserklæring blev bebyggelsen og dens distrikt et stridsemne i russisk-finske relationer, da den overvejende karelske befolkning afholdt en afstemning i august 1918 om tilslutning til Finland. Den finske hær rykkede ind for at besætte Repola i oktober. I fredstraktaten i Tartu mellem Finland og Sovjetrusland i 1920 opgav Finland sine krav på Repola og det nærliggende Porajärvi, og modtog i stedet Petsamo i det høje nord.

Den anti-sovjetiske stemning i Repola var stadig stærk, og i 1921 efter, at Den Røde Hær havde besat Repola og Porajärvi igen, oprettede lokale pro-finske aktivister en kortvarig modstandsbevægelse kendt som Metsäsissit (oversat skovguerillaer). Sammen med finske frivillige var de medvirkende i den østkarelske opstand i 1921-1922.

Under forhandlingerne forud for Vinterkrigen tilbød den sovjetiske regering Repola og Porajärvi i bytte for et mindre område på Det Karelske Næs. Tilbuddet blev afvist.

Repola blev besat (1941-1944) af den finske 14. division under Fortsættelseskrigen, indtil byen blev generobret af sovjetiske styrker.

Referencer

Eksterne henvisninger 

 

Byer i republikken Karelija
Olonka

Olonka (russisk: Олонка, finsk: Alavoisenjoki) er en flod i Republikken Karelija i Rusland. Det gav navnet til byen Olonets ved floden og efterhånden til det omgivende område (Guvernement Olonets, Olonets Krai, nu Olonetsky Distrikt). Den er 87 km lang og har et afvandingsområde på 2.620 km2.

I 1906 blev skrevet, at Olonka flyder fra Topornoye sø gennem søerne Vagvozero, Utozero og Torosozero, og ender i Ladoga. På moderne topografiske kort over området er strømmen mellem Topornoye og Utozero benævnt Topornaya flod (Река Топорная). Det højeste punkt i dette afvandingsområde er Kaskozero, som løber ud i Pyyre Järvi (järv = sø) (Pyureyarvi, Пюреярви), hvilken er forbundet med en lavvandet bæk til Topornoye.

Vigtigste bifloder er Megrega (ved Olonets) og Tuksa floder.

Floder i republikken Karelija
MGP 2006

MGP 2006 blev afholdt d. 16 September 2006 og var en sangkonkurrence for børn. 10 sangere/bands dystede om at vinde. Værterne for MGP 2006 var Signe Lindkvist og Bruno. Top 3 ville repræsentere Danmark på det genoplivede MGP Nordic efter landets tilbagetrækning fra Junior Eurovision Song Contest som en protest mod presset på sangerne.

Baggrund 
På trods af at Danmark havde opnået gode resultater i de første tre udgaver af Junior Eurovision Song Contest, røg Danmark ud af konkurrencen i 2006 sammen med tv-stationerne fra Norge og Sverige som en protest mod etisk behandling af sangerne og genoplivede dermed MGP Nordic, der tidligere blev afholdt i 2002. Sverige fortsatte dog med at deltage i Junior Eurovision, men med TV4, der overtog og sendte dermed forskellige deltagere.

Deltagere

Superfinale 

2006
Begivenheder i 2006
Middelhavs-ene

Middelhavs-ene (Juniperus oxycedrus) er et stedsegrønt træ med spidse nåle og bæragtige kogler, der bliver orangerøde ved modning. Træet er hjemmehørende i subtropiske egne og overlever ikke i Danmark.

Kendetegn 
Middelhavs-ene er meget foranderlig i sin vækstform. Planten findes i typer, som nærmest er en bred busk, og typer, der er regulære træer. Grenene er først opstigende og rette, men senere bliver de uregelmæssigt voksende og krogede. Barken er først lysegrøn og furet, men senere bliver den rødbrun og efterhånden mest grålig. Gamle grene og stammen får en bark, som er lyst gråbrun med langsgående, smalle revner. Knopperne sidder i kranse med tre i hver. De er meget små og runde med blåduggede, lysegrønne skæl. Nålene er smalle og spidse. På oversiden ses to lyse striber, mens undersiden er ensfarvet grågrøn. Hanlige og hunlige blomster sidder i reglen på forskellige individer (dvs. at planten er tvebo). Frugterne er egentlig kogler, men da de er bløde og saftige, virker de som bær. De er først grønne, men ved modenhed bliver de orangerøde. Koglen indeholder kun få kerner, som spedes af fugle.

Rodsystemet består af kraftige, udbredte og dybtgående hovedrødder og forholdsvis tynde siderødder.

Planten når en højde på 15 m og en kronediameter på 10 m.

Hjemsted 
Middelhavs-Ene hører hjemme i landene omkring Middelhavet: Nordafrika, Mellemøsten, Tyrkiet, Kaukasus, Balkanlandene, Italien, Frankrig, Spanien og Portugal. I alle landene trives denne art på de mest tørre steder med næringsfattig jord.

I det centrale Spanien (dvs. vest og sydvest for Madrid) findes der bevoksninger, som domineres af Middelhavs-Ene. Undergrunden består af kvartsit, granit og meget gamle skiferlag, og arten vokser i højder fra 280 m til 1.257 moh. Klimaet er kontinentalt med meget stærk varme og intens tørke i sommertiden og frostgrader i vinterperioden. Her findes arten sammen med bl.a. Almindelig Gyvel, Almindelig Vedbend, Apenniner-Soløje, Bjerg-Mandstro, Campanula lusitanica (en art af Klokke), Daphne gnidium (en art af Dafne), Dianthus lusitanus (en art af Nellike), Genista hirsuta (en art af Visse), Harpiks-Soløjetræ, Håret Flitteraks, Kork-Eg, Kretisk Galdebær, Kæmpefjergræs, Liden Rustbregne, Portugisisk Eg, Prikbladet Perikon, Pyrus bourgaeana (en art af Pære), Rosmarin, Rubus ulmifolius (en art af Brombær), Rundbladet Eg, Rundfinnet radeløv, Scorzonera angustifolia (en art af Skorzoner), Skarpbladet Asparges, Smalbladet Lupin, Sommerfugle-Lavendel, Spansk Timian, Stinkende Evighedsblomst, Strandløg, Terpentintræ, Venus-Navleurt, Vild Krap og Vild Oliven.

Galleri

Note 

Nåletræer
Tørketålende planter
Korsikas flora
Eneslægten
MGP 2005

MGP 2005 blev afholdt d. 17. september 2005 og var en sangkonkurrence for børn. 10 sangere/bands dystede om at vinde. Værten for MGP 2005 var Jacob Riising. Vinderen skulle senere repræsentere Danmark ved den tredje udgave af Junior Eurovision Song Contest

Reporter i greenroom var Marie Christensen-Dalsgaard

Deltagere

Finale 

2005
Begivenheder i 2005
Schierensee

Schierensee er en kommune og en by i det nordlige Tyskland, beliggende i Amt Molfsee i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Schierensee ligger kun få kilometer sydvest for Kiel i Naturpark Westensee. Mod øst går Bundesautobahn 215 fra Kiel til Bordesholmer Dreieck (Bundesautobahn 7). Nord for byen ligger Große Schierensee og Kleine Schierensee.

Eksterne kilder/henvisninger 

 Kommunens websted.
 Godset Schierensee
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Reșița

Reșița er administrativt center Caraș-Severin distrikt i det vestlige Rumænien. Reșița har  indbyggere.

Byen har rødder tilbage til 1400-tallet, men der er arkæologiske fund i området, der kan dateres tilbage til både stenalderen og romertiden. I en periode var der mange tyske indvandrere i byen, og i begyndelsen af 1900-tallet var den tyske befolkningsgruppe i flertal i byen. Efter kommunismens fald er byens betydning faldet betragteligt, og befolkningstallet er faldet tilsvarende, fra 110.000 i 1989.

Reșița ligger ved bredden af Bârzava-floden, hvor bifloden Doman støder til den. Byen har været en af de største industricentre i Rumænien med stål- og bilproduktion.

Referencer

Eksterne henvisninger 

Byer i Rumænien
Byer i distriktet Caraș-Severin
Adrien-François Servais

Adrien-François Servais (født 6. juni 1807 i Halle ved Bryssel, død 26. november 1866 sammesteds) var en belgisk violoncelvirtuos.

Servais, der var elev af konservatoriet i Bryssel, optrådte første gang offentlig i Paris og foretog fra 1834 omfattende koncertrejser (1862 i København). I 1848 blev han lærer ved konservatoriet i Bryssel og har uddannet en stor række udmærkede elever. Servais har tillige skrevet en del kompositioner for sit instrument. Hans søn Joseph (1850—85), ligeledes violoncellist, var 1869-70 ansat ved hofkapellet i Weimar og blev senere lærer ved konservatoriet i Bryssel.

Kilder 
 

Cellister
Musikere fra Belgien
Komponister fra Belgien
Personer fra Halle
Ribera

Ribera er en italiensk by (og kommune) i regionen Sicilien i Italien, med omkring  indbyggere.

Referencer

Eksterne henvisninger 

Byer på Sicilien
Agrigento (provins)
Brammer

Brammer er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Brammer ligger omkring 15 kilometer syd for Rendsborg ved Oksevejen i Naturpark Aukrug i et skovrigt område. Kommunen kan nåes via Landesstraße 328 (tidl. Bundesstraße 205), Bundesautobahn 7 og jernbanen fra Rendsborg mod Neumünster.

I landsbyen Brammerau og dens omgivelser løber Brammer Au. Vandreruten Naturparkweg der går gennem fem naturparker i Slesvig-Holsten, går gennem kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
All Our Yesterdays

All Our Yesterdays er det tiende studiealbum fra den britisk/amerikanske folkrockgruppe Blackmore's Night. Det blev udgivet d. 18. september 2015.

Spor 
 "All Our Yesterdays'' - 4:00
 "Allan Yn N Fan - 3:26
 "Darker Shade Of Black - 6:03
 "Long Long Time - 4:12
 "Moonlight Shadow" (Mike Oldfield cover) - 4:12
 "I Got You Babe" (Sonny & Cher cover) - 4:00
 "The Other Side" - 3:19
 "Queen's Lament" - 2:07
 "Where Are We Going From Here" - 5:40
 "Will O' The Wisp" - 4:15
 "Earth Wind And Sky" - 3:41
 "Coming Home" - 3:34

Referencer

Eksterne henvisninger 
 

Blackmore's Night album
Album fra 2015
Awer Mabil

Awer Bul Mabil (født 15. september 1995 i Kakuma) er en professionel australsk-sydsudansk fodboldspiller, der spiller for Cádiz CF.

Karriere 
Den 20. juli 2015 skiftede Awer Mabil til FC Midtjylland. Han fik sin debut i Superligaen den 16. oktober, da han blev skiftet ind i det 82. minut i stedet for Daniel Royer i 2-1-sejren hjemme over Randers FC. 

Han skiftede den 5. august 2016 til Esbjerg fB på en etårig lejeaftale.

Den 7. juli 2017 blev han udlejet til F.C. Paços de Ferreira i Portugal. I 2018 vendte han tilbage til FCM på en 4-årig kontrakt.

Referencer

Eksterne henvisninger 
 

Fodboldspillere fra Australien
Fodboldspillere fra Sydsudan
Fodboldspillere fra Adelaide United FC
Fodboldspillere fra FC Midtjylland
Fodboldspillere fra Esbjerg fB

Deltagere ved verdensmesterskabet i fodbold 2022
Gulbuget murmeldyr

Gulbuget murmeldyr (latin: Marmota flaviventris) er en art af murmeldyr, som er udbredt på steppe- og klippeområder  i det vestlige USA og sydvestlige Canada.

Beskrivelse 
Det gulbugede murmeldyr vejer normalt som fuldt udvokset mellem 1,6 og 5,2 kg, idet hannerne typisk vejer mere end hunnerne (3-5 kg mod 1,6-4 kg). Det vejer mest i sensommeren, lige inden det går i dvale. Det har brun pels med en hvid stribe mellem øjnene, rødbrun hale og gul bug, hvilket har givet det navn. Ørerne er små og runde, og det har en kort, hvid snude med en sort næse.

Udbredelse og habitat 
Man finder især de gulbugede murmeldyr i områder som Rocky Mountains, Sierra Nevada og Mount Rainier i Washington. Ud over på steppe og klipper kan man træffe dem i udkanten af løvfældende eller nåletræsskove, typisk i omkring 2000 m højde.

De opholder sig i territorier på 2-3 hektar omkring et antal jordhuler til sommerbrug. Hulerne graves især under klipper, idet de i så fald er sværere at få øje på for deres fjender. Blandt de dyr, der æder de gulbugede murmeldyr, er ræve, ulve, prærieulve, vaskebjørne, hunde og ørne. Når et gulbuget murmeldyr ser en fjende, udstøder det en fløjtende lyd, hvorved det advarer andre murmeldyr i området, hvorpå det som oftest vil søge tilflugt bag klipper eller lignende.

Levevis 

De gulbugede murmeldyr kan leve op til femten år og er kønsmodne som toårigt. De holder til i kolonier på mellem ti og tyve individer. Hvert hanmurmeldyr graver en hule, når det er vågnet op efter dvalen, hvorpå han begynder at lede efter hunner. Når det bliver sommer, kan en enkelt han have op til fire hunner. Ungerne fødes i kuld på tre-fem for hver hun. Kun halvdelen af ungerne overlever det første år. Parringen sker i et "harem"-system, hvor hannen befrugter to-tre af sine hunner samtidig. De unge hunner vil typisk blive i eller nær det område, hvor de er født, mens de unge hanner i stedet efter et års tid søger andre steder hen, hvor de udsøger sig lokale hunner. 

De gulbugede murmeldyr tilbringer omkring 80 % af deres tid i hulerne, hvoraf 60 % foregår i dvaletilstanden. Når de er aktive, tilbringer de desuden tid i hulerne om natten samt midt på dagen. Hulerne er typisk gravet i skråninger, fx på bakkesider eller klippeskrænter. Hulerne, hvori de ligger i dvale, kan være mellem 5 og 7 m dybe, mens sommerhulerne oftest blot er 1 m. Dvaleperioden afhænger af den højde, dyrene lever i, men den varer oftest fra september til maj. 

De gulbugede murmeldyr er primært dagaktive, og selv om de kan finde på at kravle i træer og andre vækster, holder de basalt set til på jordoverfladen. Deres kost omfatter mange forskellige ting, specielt græs, korn, blade, blomster, bælgfrugter, frugter, græshopper og fugleæg.

Referencer

Eksterne henvisninger 

IUCN Rødliste - ikke truede arter
Murmeldyr
Nektar (mytologi)

Nektar () er i den græske mytologi en gudedrik, som giver dem udødelighed sammen med ambrosia.

Kilder 
 

Genstande i græsk mytologi
Drikkevarer
Amt Nortorfer Land

Amt Nortorfer Land er et amt i det nordlige Tyskland, beliggende i den sydøstlige del af Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten. Amtets administration er beliggende i byen Nortorf.

Kommuner i amtet 
 Bargstedt
 Bokel
 Borgdorf-Seedorf
 Brammer
 Dätgen
 Eisendorf
 Ellerdorf
 Emkendorf
 Gnutz
 Groß Vollstedt
 Krogaspe
 Langwedel
 Nortorf, Stadt
 Oldenhütten
 Schülp b. Nortorf
 Timmaspe
 Warder

Historie 
Amtet blev oprettet som Amt Nortorf-Land 1. april 1970 af amterne Bargstedt, Borgdorf, Timmaspe og kommunerne Emkendorf og Deutsch Nienhof fra det nedlagte amt Westensee og omfattede da 18 kommuner. 1. august 1976 blev kommunen Deutsch-Nienhof nedlagt, efter eget ønske.

I forbindelse med den slesvig-holstenske strukturreform 1. januar 2007 indgik Nortorf i amtet, der skiftede navn til Amt Nortorfer Land.

Eksterne kilder/henvisninger 

 Amt Nortorfer Land
 Om amtsvåbenet

Nortorfer Land
Kalimotxo

Kalimotxo er en alkoholisk drink bestående af cola og rødvin. I dele af Danmark går denne drink også under navnet vangria, grundet dets mere mundrette udtale og sammenligning med drinken sangria. Drinken er især populær i Spanien og i særdeleshed Baskerlandet, hvorfor tideligere omtalte sammenligning med drinken sangria ofte laves.

I dele af Sønderjylland og på Als, går drinken under navnet ‘vinicola’.

Drinken består af lige dele af rødvin og cola.

Alkoholiske drikke
World of Warcraft: Legion

World of Warcraft: Legion er den sjette udvidelsespakke til MMORPG-spillet World of Warcraft og er efterfølgeren til Warlords of Draenor. Spillet blev officielt annonceret ved Gamescom den 6. august 2015. og udkom den 30. august 2016.

Udvidelsen hæver loftet for højeste level fra 100 til 110, tilføjer såkaldte artifact weapons for hver af klassernes specialiseringer, et nyt område på Azeroth kaldt Broken Isles og introducerer Demon Hunter, der starter på level 98 som hero-klasse, som Death Knight blev det i Wrath of the Lich King. Derudover blev et nyt honor-system, mindst ni nye dungeons og to raids vil blive introduceret.

Plot 

Efter Archimonde blev besejret i den alternative tidslinje på verdenen Draenor, bliver Gul'dan sendt gennem en demonisk portal til Azeroth i nutiden, for at bane vejen for The Burning Legions invasion i et langt større antal end under War of the Ancients titusinde år tidligere.

Under udforskningen af Broken Isles finder Gul'dan et krystallinsk fængsel som holder Illidan Stormrage, den tidligere herre over Outland besejret under The Burning Crusade, fanget.
Ærkemagikeren Khadgar, som hjalp Alliancen og Hordens styrker (sammen med spillerens figur) mod Gul'dan og Iron Horde på det alternative Draenor, vidner the Burning Legion genkomst, og flyver til byen Stormwind for at advare Kong Varian Wrynn om den forestående invasion.

Under begivenhederne i Legion, vendte parret Alleria og Turalyon der har været forsvundet siden efter begivenhederne i Beyond the Dark Portal, tilbage til spilverdenen.

Referencer

Eksterne henvisninger 
 

Legion
Bargstedt (Holstein)

Bargstedt er en by og kommune i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bargstedt ligger i Naturpark Aukrug godt fem kilometer vest for Nortorf. Ca. 7 km mod nordøst løber motorvejen A7.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Kreis Rendsborg-Egernførde
Byer i Slesvig-Holsten
Niels Dengsø Jensen

Niels Dengsø Jensen (født 21. juni 1962) er en dansk landmand og erhvervsmand, der siden 2007 har været bestyrelsesformand for Dansk Landbrugs Grovvareselskab (DLG). Han er ligeledes bestyrelsesformand for AP Pension. Han er DLG's kun tredje formand og overtog posten i 2007, da Niels Skadhauge valgte at stoppe i embedet efter 13 år på posten. 

Han blev valgt til DLG’s bestyrelse i 2001. I 2004 blev han valgt til næstformand for DLG’s bestyrelse og i 2007 blev han valgt til formandsposten. Det er DLG’s repræsentantskab, der vælger medlemmerne til DLG’s bestyrelse, og derefter er det bestyrelsen, der konstituerer sig med formand og to næstformænd. Niels Dengsø Jensen var tidligere formand for organisationen Danske Andelsselskaber og næstformand i paraplyorganisationen Landbrug & Fødevarer.

Niels Dengsø Jensen har grønt bevis og er selvstændig landmand og driver et landbrug med ca. 250 malkekøer på fødegården i Knudby ved Løgstrup nær Viborg. Han har en supplerende uddannelse fra Harvard Business School.
Niels Dengsø Jensens far var Rasmus Jensen, der i en årrække var formand for Mejeriselskabet Danmark. Han er fraskilt og har tre sønner.

Landmænd fra Danmark
Personer i Kraks Blå Bog